# PATVIRTINTA

 **Vilniaus Žemynos gimnazijos Tarybos**

**2017 m. birželio mėn. 12 d. posėdyje**

 **Protokolo Nr. 3**

**PATVIRTINTA**

 **Vilniaus Žemynos gimnazijos Direktoriaus**

 **2017 m. rugpjūčio mėn. 22 d.**

**įsakymu Nr. V1-282**

**VILNIAUS ŽEMYNOS GIMNAZIJA**

**METINĖ VEIKLOS PROGRAMA**

**2017 – 2018 m. m.**

**Vilnius**

**2017 m.**

1. **Gimnazijos pristatymas:**

59-oji vidurinė mokykla įsteigta 1987 m. liepos 1 d. (Vykdomojo komiteto sprendimas Nr. 214 P)

Žemynos pavadinimas suteiktas 1993 m. spalio 26 d. (Vilniaus miesto Tarybos pirmininko potvarkis Nr. 111).

Gimnazijos statusas suteiktas 1997 m. lapkričio 5 d. (Vilniaus miesto Tarybos sprendimas Nr. 95).

Žemynos gimnazija yra mokymo ir švietimo įstaiga, teikianti bendrąjį pagrindinį ir vidurinį išsilavinimą, sudarantį sąlygas mokytis pagal viduriniojo ugdymo programos aprašą. Gimnazija yra išgryninta keturmetė dviejų pakopų ugdymo institucija. Jos struktūra: trečiasis ugdymo koncentras – dvejų metų pagrindinė mokykla, ketvirtasis ugdymo turinio koncentras – dvejų metų vidurinį išsilavinimą teikianti mokykla.

Gimnazijoje mokomųjų dalykų pasirinkimas skirtas matematiniams, kalbiniams, socialiniams, ekonominiams, komunikaciniams, informaciniams, meniniams, sportiniams bei kūrybiniams gebėjimams ugdyti.

Pagilintam mokymui ir pasiekimų spragoms kompensuoti siūlomi dalykų moduliai: lietuvių, užsienio kalbų, matematikos, informacinių technologijų, fizikos, chemijos, biologijos, istorijos, geografijos ir kt.

Papildomai galima pasirinkti trečiąją užsienio kalbą ( japonų, italų, prancūzų, vokiečių, rusų), braižybą, dizainą, programavimą, integruotą kalbos ir biologijos dalyko mokymą, krašto gynybą.

Gimnazijoje veikia neformaliojo švietimo, dalykiniai, sportiniai būreliai: taikomosios dailės, šokio, jaunimo mišraus choro, teatro, dizaino, gimnazijos metraštininkų, jaunųjų filologų, aplinkosaugos, informacinių technologijų, užsienio kalbų, lengvosios atletikos, aerobikos, krepšinio, tinklinio, futbolo, šachmatų, badmintono ir pučiamųjų instrumentų orkestras „Jovaras”.

Moksleivių, klasių komplektų skaičius, mokytojų skaičius 2017-2018 m. m.:

2017-2018 m. m Vilniaus Žemynos gimnazijoje suformuoti 30 klasių komplektų, kuriuose mokosi 845 moksleiviai.

I klasių – 6

II klasių – 8

III klasių – 8

IV klasių – 8

Vilniaus Žemynos gimnazijoje 2017 m. dirba 74 pedagogai. Iš jų: 2 mokslų daktarai, 31 magistrai.

Gimnazijoje dirba 13 mokytojų ekspertų, 30 mokytojų metodininkų, 18 vyresniųjų mokytojų ir 13 mokytojų.

**2. Gimnazijos veiklos sričių vidinė analizė**

|  |  |
| --- | --- |
| **Sritis** | **1.Rezultatai** |
| **Tema** | **1.1. Asmenybės branda** |
|  | **Stiprybės**Į gimnaziją atvyksta mokytis skirtingus mokymosi pasiekimus turintys mokiniai, todėl gimnazijos mokytojų kolektyvas siekia padėti visiems mokiniams subręsti ir tapti savarankiškomis asmenybėms. Mokytojai užduotis mokiniams individualizuoja ir diferencijuoja, teikia papildomas konsultacijas. | **Silpnybės**Ne visuomet iš karto laiku pastebimi gimnazijoje pradėjusių mokytis mokinių patiriami sunkumai ir ne visuomet atrandama pakankamai efektyvių būdų koreguojant dalykinių žinių, bendrųjų gebėjimų ar elgesio trūkumus. |
| **Galimybės**Pastebėję asmenybės tapsmo problemas (nesugebėjimas suprasti dalykinės informacijos, negebėjimas susikaupti, netinkamas elgesys pamokų ar pertraukų metu ir pan.) mokytojai, auklėtojai, pagalbos specialistai, administracija turėtų greičiau reaguoti ir stengtis skubiai ir efektyviai padėti mokiniui. | **Grėsmės**Asmenybės tapsmo problemų patiriantys mokiniai retai patirs ugdymosi sėkmę, nesprendžiant problemų ir daugėjant probleminių atvejų gali būti išbalansuotas ugdymo procesas, gali būti pažeista kitų mokinių teisė į kokybišką ugdymąsi. |
| **Tema** | **1.2. Pasiekimai ir pažanga** |
|  | **Stiprybės**Keleto pastarųjų metų mokinių ugdymosi rezultatai ir pasiekta pažanga yra stabili.Gimnazija yra pakankamai gerai vertinama mieste bei šalyje, joje diegiamos pažangios naujovės ir formuojamas patrauklios gimnazijos įvaizdis. | **Silpnybės**Patenkinamu lygmeniu ir nepasiekusių patenkinamo lygmens besimokančiųjų yra 52 proc. ir kol kas dalies mokinių didesnės pažangos nematyti. Viena iš to priežasčių - mokinių motyvacijos stoka. Dėl nepakankamo visos gimnazijos bendruomenės suinteresuotumo ir palaikymo kai kurios gimnazijoje įdiegtos prasmingos mokinių mokymosi įgūdžius formuojančios naujovės nėra palaikomos, nevirsta ilgalaikėmis tradicijomis/nuostatomis. |
|  | **Galimybės**Mokytojai turi siekti mokinių pažangos taikydami pažangiausius ugdymo metodus. Siekiant įgyvendinti gimnazijos užsibrėžtus tikslus, reikia kurti darnią ir motyvuotą gimnazijos bendruomenę, gebančią pasiekti geresnės ugdymosi kokybės ir aukštesnių rezultatų bei puoselėti prigijusias ir prasmingas ilgametes gimnazijos tradicijas. | **Grėsmės**Jei ugdymosi procese bus taikomos nepakankamai apgalvotos ir pagrįstos, neefektingos naujovės, gali dar labiau kristi mokinių motyvacija ir pažanga.Jei visa gimnazijos bendruomenė sutelktai nesieks išsaugoti prasmingų naujovių, nyks veiklos kryptingumas ir efektyvumas, bus prarastas bendruomenės kūrybinis potencialas.  |
| **Sritis** | **2. Ugdymas(is) ir mokinių patirtys** |
| **Tema** | **2.1. Ugdymo(si) planavimas** |
|  | **Stiprybės**Vykdant ugdymo planą, keliami aiškūs tikslai tiek konkrečiai klasei, tiek atskiriems mokiniams. Ugdymo planai ir tvarkaraščiai yra sudaromi kiek įmanoma atsižvelgiant į mokinių poreikius.Mokiniams, turintiems psichologinių problemų ar patiriantiems smurtą, mokytojai pataria, kur kreiptis. Mokytojai jaučia atsakomybę už ugdymo (si) proceso kokybę, pamokose įtraukia visus mokinius į aktyvią veiklą, palaiko jų lyderystę įvairiose veiklose, kuria atmosferą be įtampos ir baimės, o diagnostinių testų rezultatus panaudoja tikslindami ir tobulindami metinius planus.  | **Silpnybės**Dėl menkos motyvacijos, nesugebėjimo planuoti savo ateities, tam tikrų charakterio savybių bei elgesio stereotipų dalis gimnazijos mokinių negeba suformuluoti bei išsakyti individualių ugdymosi lūkesčių, todėl mokytojams nelengva suteikti pagalbą tokiems mokiniams. Mokytojams sunku planuoti prasmingą ugdymo veiklą esant dideliam mokinių skaičiui klasėse.Ne visos gimnazijos patalpos įrengtos taip, kad atlieptų šiuolaikinius ugdymo poreikius bei skatintų dirbti kūrybiškai ir naujoviškai. Ugdymosi procesas nepakankamai individualizuojamas, dar nepakankamai stebima mokinių individuali pažanga. Mokytojai ne visada turi patikimos informacijos apie mokinių gyvenimo sąlygas šeimose, ne visada geba atpažinti mokinio suicidinius polinkius.  |
|  | **Galimybės**Reikia maksimaliai diferencijuoti ir individualizuoti mokinių ugdymąsi, atrasti galimybių ugdymą planuoti taip, kad mokinys gautų sistemingų žinių ir pasiektų konkrečių tikslų; greičiau pastebėti ir tinkamai ugdyti kiekvieno mokinio gabumus ir talentus, prasmingai ir tikslingai derinti mokinių mokymąsi su neformaliuoju ugdymu. Reikia laiku susitarti dėl paramos ar pagalbos teikimo mokiniams, kilus ugdymo, psichologinėms ar socialinėms problemoms. | **Grėsmės**Jei mokinių ugdymasis bus nepakankamai individualizuojamas, nebus taikomi aktyvūs mokymosi metodai, kris mokinių mokymosi motyvacija ir pažangumas. Jei ugdymo planai ir tvarkaraščiai bus sudaryti taip, kad neatlieps bendruomenės interesų ir išsikeltų tikslų, o mokytojai ugdomąją veiklą didžiąja dalimi orientuos į vidutinių gebėjimų mokinius, stipresnieji mokiniai netobulės, o silpnesnieji stokos motyvacijos. Jei gimnazijos patalpos neatlieps šiuolaikinio ugdymosi poreikių, nebus moderniai ir kūrybiškai įrengtos, jose trūks būtinų ugdymui metodinių priemonių, tuomet bus sunku pasiekti ugdymo kokybės. Ugdymosi kokybė negerės taip pat, jei nebus sistemingai stebima ir fiksuojama mokinių asmeninė pažanga ir nebus imamasi reikalingų priemonių jai gerinti.  |
| **Tema** | **2.2. Vadovavimas mokymuisi** |
|  | **Stiprybės**Gimnazijoje yra skatinama mokinių lyderystė įvairiose veiklose, nuolat vykdoma projektinė veikla, todėl mokiniai gali atskleisti gebėjimus, pritaikyti žinias, patirtį.Mokytojai jaučiasi atsakingi už ugdymosi proceso kokybę ir rezultatus. Gimnazijoje yra taikoma vienoda mokinių pažangos ir vertinimo sistema. Mokytojai pritaiko bendrąsias programas konkrečioms klasėms, atsižvelgdami į jų galimybes ir poreikius, tikslingai bendradarbiauja su kolegomis, administracija, pagalbos specialistais, skatina mokinių bendruomeniškumą ir toleranciją.  | **Silpnybės**Mokytojų mokymo ir vertinimo metoduose trūksta įvairovės. Dėl didelio mokinių skaičiaus klasėse mokytojai nepakankamai individualizuoja užduotis. Dėl menkos motyvacijos, nesugebėjimo planuoti savo ateities, tam tikrų charakterio savybių bei elgesio stereotipų dalis mokinių negeba suformuluoti ir išsakyti individualių ugdymosi lūkesčių, tikslų, todėl mokytojams yra sunku teikti pagalbą tokiems mokiniams siekiant geresnių rezultatų. Nemaža dalis mokinių laiko priimtiniausiu tik vieną mokymo metodą - medžiagos konspektavimą. |
|  | **Galimybės**Mokytojai turėtų ieškoti įvairesnių efektyvių metodų motyvuoti, skatinti mokinius, ugdyti jų pasitikėjimą savimi, dažniau pagirti už pažangą ir sėkmę, būti teisingiems visiems mokiniams. Mokiniams reikia skirti daugiau įdomių, šiuolaikiškų užduočių, skatinančių smalsumą ir kūrybiškumą, savarankišką mąstymą. Mokytojai turi nuolat kelti pedagoginę kvalifikaciją, atsižvelgti į laiko iššūkius.  | **Grėsmės**Mokytojai suteikia pagalbą tik daliai mokinių. Dėl įvairių priežasčių mokymasis ne visada siejamas su mokinių gyvenimo patirtimi, jie nepakankamai paruošiami realiam gyvenimui. Mokytojai organizuoja veiklas, kurios turėtų sudominti mokinius, tačiau tai ne visada duoda laukiamų rezultatų, ne visada pavyksta motyvuoti mokinius. Jei gimnazijos kolektyvas nesilaikys susitarimų, bus sunku pasiekti išsikeltus tikslus. |
| **Tema** | **2.3.Mokymosi patirtys** |
|  | **Stiprybės**Dauguma mokinių siekia pažangos, geba viešai išsakyti savo mintis, demonstruoja neblogus įgūdžius ir gebėjimus. Mokiniai geba pripažinti ir spręsti mokymosi problemas, klausti ir prašyti pagalbos. Gimnazijos bendruomenė puoselėja gana pagarbius savitarpio santykius, formuoja mokymosi kultūrą bei organizuoja turiningą, įvairiapusišką mokyklos gyvenimą: vykdoma projektinė veikla, organizuojamos varžybos, edukacinės išvykos, švenčiamos svarbiausios šventės ir pan.  | **Silpnybės**Gimnazijos bendruomenė ne visada aptaria sėkmingai nuveiktus darbus ir juos deramai įvertina. Mokinių ugdymas nepakankamai siejamas su gyvenimo patirtimi. Ugdymo procesas nepakankamai individualizuojamas pamokų metu bei ypač skiriant namų darbus. Mokytojai ne visada atranda reikiamų metodų motyvuoti mokinius siekti geresnių rezultatų. Mokytojų darbo sąlygos gimnazijoje nepakankamai geros.Ne visos mokymosi ir poilsio erdvės įrengtos šiuolaikiškai ir aprūpintos reikiamomis priemonėmis. Dalis mokinių pamokas ruošia valgykloje arba koridoriuose. Neretai mokinių ir mokytojų tikslai bei lūkesčiai išsiskiria, o tai trukdo siekti pažangos. Visos bendruomenės grandys ne visada laikosi priimtų susitarimų. Dėl autobusų grafiko, įvairių būrelių mieste mokiniai po pamokų skuba namo ir neturi nei laiko, nei noro užtrukti gimnazijoje. Tai tampa kliūtimi, organizuojant renginius, išvykas ir kitas veiklas.  |
|  | **Galimybės**Mokytojai turi nuolat kelti kvalifikaciją, siekti maksimaliai išnaudoti šiuolaikinių technologijų teikiamus privalumus, taikyti pamokose šiuolaikiškus, inovatyvius ugdymo metodus ir priemones.Būtina ugdymo procese derinti individualų, partnerišką, grupinį, visos klasės ir tinklinį mokymąsi. Mokytojai pamokose turėtų pateikti įdomesnių užduočių, dažniau taikyti grupinio, darbo porose metodus, tokiu būdu ugdyti mokinių individualios ir kolektyvinės atsakomybės jausmą, formuoti aukštą mokinių mokymosi kultūrą, dažniau pozityviais būdais skatinti mokinius siekti gerų rezultatų. Būtinas gimnazijos tradicijų puoselėjimas, esant reikalui - jų koregavimas. Reikalinga dalykinių būrelių įvairovė, nes šiuo metu didesnis pasirinkimas yra tik menų ir sporto būrelių. | **Grėsmės**Dalis mokinių negeba išsikelti ugdymosi tikslų, nesiekia asmeninės pažangos, stokoja motyvacijos mokytis. Mokytojų taikomi nepakankamai įvairūs mokinius motyvuojantys ugdymo metodai neskatina mokinių siekti didesnės pažangos.Vis daugėja psichologinių, bendravimo sunkumų turinčių, hiperaktyvių mokinių. Mokytojams trūksta darbo su tokiais vaikais patirties bei žinių, taip pat ir laiko. Nepakankamai sparčiai gerinant mokytojų darbo sąlygas gimnazijoje, šiuolaikiškai moderniai neįrengus mokymosi ir poilsio erdvių ir neaprūpinus jų reikiamomis priemonėmis, skurdoka ugdymosi aplinka nemotyvuos ir neskatins siekti pažangos.Dėl motyvacijos stokos mokiniai bus abejingi gimnazijos bendruomenėje vykstantiems procesams, renginiams. Tai turės įtakos ir mokytojams: pavargę ir praradę viltį jie taip pat po pamokų skubės namo.  |
| **Tema** | **2.4. Vertinimas ugdant** |
|  | **Stiprybės**Mokytojai supažindina mokinius su vertinimo tvarka, vertinimo kriterijus jiems pateikia aiškiai, vertinimas išlieka skaidrus ir teisingas. Mokytojai tikslingai, individualiai padeda savo mokiniams mokytis, skatina savarankišką mokinių mokymąsi, jų įsivertinimą. Tai padeda mokiniams formuotis aukštesnius gyvenimo tikslus bei siekius, padeda išsiugdyti pasitikėjimą savo jėgomis, savigarbą. Mokytojų organizuojamos prasmingos ugdymosi veiklos skatina mokinių smalsumą, ugdo jų fantaziją, sudaro sąlygas mokinių idėjoms atsirasti ir jas įgyvendinti.Mokiniai yra skatinami džiaugtis savo ir draugų pasiekimais bei padaryta pažanga. | **Silpnybės**Nemaža dalis mokinių stokoja motyvacijos mokytis, negeba išsakyti savo lūkesčių, neseka savo pažangos, negeba deramai įsivertinti, išsikelia sau tik minimalius uždavinius ir neprašo mokytojų individualios pagalbos: nenori pasilikti po pamokų pasiaiškinti nesuprastos temos, nelanko modulių, neatlieka sistemingai namų darbų. Tik mokytojo padedami mokiniai iškelia sau tikslus. Ne visi tėvai sistemingai ir pakankamai domisi savo vaikų mokymosi procesu, seka jų pažangą bei stengiasi padėti vaikams. |
|  | **Galimybės**Reikia supažindinti ir nuolat priminti mokiniams vertinimo tvarką, kriterijus: geriausiai informaciją pakabinti kabinete gerai matomoje vietoje.Pasitelkus „klasių portretus“ reikia stengtis geriau pažinti visus mokinius, kad būtų priimti teisingi sprendimai dėl tolesnio jų ugdymosi, vertinimo bei pagalbos jiems. Mokytojai, klasių auklėtojai turi skatinti tėvus domėtis jų vaikų pasiekimais, pažanga, laiku juos informuoti apie mokinių sėkmes ir nesėkmes, kurti abipusį grįžtamąjį ryšį, palaikyti konstruktyvų dialogą. Mokytojai turi motyvuoti mokinius kelti individualius tikslus, skatinti juos dažniau įsivertinti pažangą, puoselėti aukštesnius lūkesčius, kurie liudytų mokinių pasitikėjimą savo jėgomis ir sveikas ambicijas.Būtina skatinti mokinius eksperimentuoti, leisti jiems klysti, o po to surasti ir taisyti savo klaidas bei jų nekartoti. Mokymąsi svarbu sieti su mokinių individualia patirtimi.  | **Grėsmės**Dėl nepakankamai gerai įrengtų gimnazijos patalpų, mokymo (si) ir poilsio erdvių nukenčia ne tik mokymosi proceso kokybė, bet tai gali atsiliepti mokinių pažangai bei rezultatams. Dalis mokinių stokoja mokymosi motyvacijos, mokosi nesistemingai. Vyresniųjų klasių mokinių tėvai pernelyg pasitiki savo vaikais, nepakankamai stebi jų mokymosi procesą bei padarytą pažangą, o tai turi įtakos mokinių rezultatams, neprisideda prie jų pažangos.Didelė dalis mokinių nėra linkę stebėti, apmąstyti, įsivertinti savo asmeninę pažangą, dalis mokinių nesugeba kritiškai vertinti savo rezultatų. Mokytojams sunku motyvuoti tokius mokinius mokytis. |
| **Sritis** | **3. Ugdymo(si) aplinkos** |
| **Tema** | **3.1. Įgalinanti mokytis fizinė aplinka** |
|  | **Stiprybės**Mokyklos bendruomenė kiekvienais metais stengiasi apsirūpinti mokymosi priemonėmis, dalyvauja įvairiuose projektuose ir taip įgyja nemažai įvairių priemonių, kurios padeda gerinti ugdymo procesą.Laimėti Europos projektai leido pakeisti mokyklos eksterjerą, suremontuoti sporto salę. Savo lėšomis bandomos kurti laisvalaikio erdvės.Mokytojų ir mokinių jėgomis puošiamas mokyklos interjeras: eksponuojami mokinių dailės ir technologijų darbai, rengiamos įvairių projektų parodos. | **Silpnybės**Dėl lėšų stokos, kiekvienais metais vadovėliai ir kitos mokymo priemonės yra perkamos tik pirmos būtinybės.Ne visi kabinetai yra patrauklūs ir moderniai įrengti, aprūpinti kompiuteriais, projektoriais.Dauguma priemonių taip ir lieka supakuotos dėžėse, nes nėra sąlygų arba mokytojai neranda būdų jas panaudoti.Mokykla per mažai turi lėšų, kad atnaujintų visas erdves, kurios taptų estetiškai patrauklios, pritaikytos individualiam darbui, savarankiškam mokymuisi. Dėl to klasės aplinka ne visada padeda susikaupti, stimuliuoti mąstymą ir mokymąsi, improvizavimą ir kūrybą, bendravimą ir poilsį. |
|  | **Galimybės**Jeigu įvertintumėme realius savo poreikius mokykliniam inventoriui įsigyti, galimą finansavimo dydį, tuomet per keletą metų būtų galima pagal poreikio pirmaeiliškumą supirkti inventorių ir mokymo priemones.Jeigu mokytojai ir mokiniai įvairių švenčių progomis puoštų mokyklos išorę ir vidų, tuomet mes taptume daugiau pastebimi mieste.Mokytojai galėtų daugiau įtraukti mokinius į gimnazijos erdvių projektavimą, įrengimą, dekoravimą. Švenčių progomis daugiau dėmesio skirti ne tik vidaus puošimui, bet ir mokyklos fasadui – taip bus reprezentuojama mokykla kaip jauki ir patraukli mokiniams mokytis aplinka. Mokiniai labiau tausos tai, ką sukūrė ir padarė savo rankomis.  | **Grėsmės**Daugelis mokytojų, neturėdami naujausių priemonių, negalės sudominti mokinių savo dalyku, o per mažose ir tam nepritaikytose patalpose taip ir nebus panaudotos jau turimos priemonės. Negaunant pakankamai lėšų, prastės esama mokyklos padėtis.Neremontuojamos ir tinkamai neprižiūrimos erdvės gali paversti mokyklą nepatrauklia kitoms kartoms, norinčioms mokytis šioje mokykloje. |
| **Tema** | **3.2. Mokymasis be sienų** |
|  | **Stiprybės**Mokytojai domisi mokymosi ne mokykloje galimybėmis ir vis dažniau stengiasi realizuoti ugdymą už mokyklos ribų esančiose aplinkose.Panaudojamos įvairios mokymosi priemonės, naujausios technologijos, informacijos šaltiniai, projektinės veiklos. | **Silpnybės**Gimnazijoje trūksta kūrybiškumą, savarankišką darbą skatinančių erdvių.Bendrojo ugdymo programa nenumato papildomo laiko išvykoms, ne visada yra galimybių pakeisti ugdymosi aplinką.Bevielis internetas nėra prieinamas visose mokymosi erdvėse. |
|  | **Galimybės**Mokytojai, pamokas vesdami ne mokyklos erdvėse, galėtų lengviau sudominti dėstomu dalyku, o sudominus lengviau jį išmokyti. Naujų erdvių kūrimas gimnazijoje pagerintų bendravimo tarpusavyje kokybę. Bevielio interneto įdiegimas pagerintų informacijos prieinamumą. | **Grėsmės**Pamokas organizuojant už mokyklos ribų vyksta kasdieninio ugdymo proceso trikdymas, reikalingos didesnės laiko sąnaudos, nevyksta kitų dalykų pamokos ir mokytojams bei mokiniams tenka sparčiau dirbti siekiant įgyvendinti dalyko programos reikalavimus. Piktnaudžiavimas laisva interneto prieiga gali būti naudojama ne mokymosi tikslais. |
| **Sritis** | **4. Lyderystė ir vadyba** |
| **Tema** | **4.1. Veiklos planavimas ir organizavimas** |
|  | **Stiprybės**Mokyklos bendruomenė žino strateginius tikslus, yra sutarusi dėl metinių tikslų, juos nuolat apmąsto ir koreguoja.Mokykloje yra skatinamos mokytojų iniciatyvos ir dalijimasis gerąja patirtimi. Mokytojai supranta, kodėl turi dalyvauti strateginio plano kūrime, ir jaučiasi atsakingi už savo metodinės grupės tikslų pasiekimą. | **Silpnybės**Kolegiškos pagalbos trūkumas. Mokyklos vadovai, inicijuodami pokyčius, surenka įvairių grupių nuomones, o sprendimus priima patys, ir ne visada bendruomenė informuojama, kaip vyksta strateginio plano kūrimas bei įgyvendinimas. |
|  | **Galimybės**Galima būtų daugiau organizuoti mokytojams neformalių susirinkimų, susitikimų (bendruomenėje yra aktyvių ir itin motyvuotų narių) sprendžiant mokyklos veiklas.Mokyklos vadovai, inicijavę naujoves, surinkę įvairių grupių nuomones, turi į jas atsižvelgti, priimdami sprendimus - tai skatins lyderystę ir darnų kolektyvo darbą.Deramai paskatinus lyderius, didės jų motyvacija, gerės darbo rezultatai, kokybė. | **Grėsmės**Vis dar neaiški valstybinės švietimo politikos ateities vizija trukdo mokytojams planuoti ir įgyvendinti savo bei mokyklos ilgalaikius planus.Jei mokyklos vadovai, surinkę įvairių grupių nuomones, nepakankamai į jas atsižvelgs, tai demotyvuos mokytojus siekti pokyčių ir naujovių. Mokytojų nepakankamas įsitraukimas kuriant mokyklos strateginius tikslus, veiklos planą, inicijuojant naujoves rodo motyvacijos stoką, nepakankamai darnų kolektyvo darbą.Mokytojai neturėdami pakankamos informacijos apie tai, kaip yra kuriamas/vykdomas strateginis planas, neprisidėdami jį kuriant, neprisiima atsakomybės už sėkmingą jo įgyvendinimą. |
| **Tema** | **4.2. Mokymasis ir veikimas komandomis** |
|  | **Stiprybės** Mokyklos vadovai sudaro sąlygas kurtis įvairioms komandoms, kurios bendrai dirbtų ir siektų gerų rezultatų. Mokytojai sėkmingai bendradarbiauja su pagalbos specialistais, tėvais ir kitų institucijų specialistais.Mokykloje tėvai yra įtraukiami į gimnazijos darbo grupių veiklą, gimnazijos tarybos veiklą.  | **Silpnybės**Mokykloje veikiančios komandos per silpnai derina iškilusias problemas, todėl nukenčia bendras mokyklos tikslas.Maža dalis tėvų dalyvauja bendruomenei skirtuose renginiuose.Per menkas bendradarbiavimas su socialiniais partneriais (tėvais) iš įvairių veiklos sričių, taip neužtikrinant mokinių ugdymo karjeros galimybių. |
|  | **Galimybės**Mokyklos vadovai, inicijuodami pokyčius, turi tartis su įvairių grupių atstovais.Jei veikiančios komandos tarpusavyje derins veiksmus, tai bendruomenė sėkmingai įveiks iššūkius, įgyvendins planus ir sieks pažangos. Derinant tarpusavyje veiksmus įsivyraus tarpusavio pasitikėjimo atmosfera ir kolegiška pagalba, tuomet darnus kolektyvas pasieks gerų rezultatų.Tėvų komitetas gali tapti aktyvia gimnazijos savivaldos institucija, bendradarbiaujančia su MT ir Gimnazijos taryba.Būtų naudingi susitikimai su žymiais žmonėmis, įvairių sričių profesionalais, kuriuos gali padėti atrasti ir pakviesti į gimnaziją tėveliai. | **Grėsmės**Jeigu tėvai vangiai dalyvaus sudarant trišalę „Bandomojo laikotarpio sutartį dėl vaiko pasiekimų ir pažangos“, mokykla nebus pajėgi teikti efektyvią pagalbą.Tėvams, mokyklos bendruomenei neįsitraukus į žalingų įpročių prevencijos veiklas gimnazijoje, didės mokinių, piktnaudžiaujančių psichotropinėmis, svaiginančiomis medžiagomis, skaičius. |
| **Tema** | **4.3. Asmeninis meistriškumas** |
|  | **Stiprybės**Mokytojai, atsakingi už ugdymo proceso kokybę, siekia pažinti mokinius, įvairinti ugdymo procesą, saugumą pamokose.Mokytojui svarbi kitų nuomonė apie jo profesinę veiklą.Mokytojai mokymo turinį ir mokomąją medžiagą derina su kolegomis ir ją koreguoja. | **Silpnybės**Daugelį tėvų (40% ) netenkina vaiko mokymosi rezultatai. Tai susiję su pasyviu tėvų dalyvavimu gimnazijos gyvenime, dalis tėvų negyvena kartu su savo vaikais, todėl domėjimasis vaiko mokymusi yra epizodiškas, neformuojamos vaikui nuoseklaus mokymosi nuostatos.Mokytojų susitelkimas ties problemomis užgožia norą pasidžiaugti mokinio sėkme, todėl krenta motyvacija. Didelis mokinių skaičius klasėje, neparengti vadovėliai individualizuoti užduotis reikalauja iš mokytojo didelių laiko sąnaudų, todėl per mažai laiko skiriama pamokų įvairovei, namų darbų atlikimo analizei. Kai kuriuose kabinetuose trūksta projektorių, kurie leistų pamokas vesti įdomiau. Mokytojams reiktų daugiau laiko skirti asmeninio tobulėjimo ir kitų pedagogo kompetencijų plėtojimui: kultūrinėms kompetencijoms, naujų technologijų ir informacijos valdymo kompetencijoms, profesinėms komunikacijos kompetencijoms.  |
|  | **Galimybės**Vienoda mokyklos mokinių pažangos stebėjimo ir vertinimo sistema užtikrins lygias mokinių galimybes ir padės išvengti konfliktų. Mokytojai ir tėvai galėtų didinti bendradarbiavimą vaiko ugdymo klausimais. Didesnis mokinių įtraukimas į individualios pažangos matavimą, pagalbos mokiniui sistemos įgyvendinimas didintų mokinių savivertę, leistų patirti sėkmę.  Individualių ugdymosi planų teikimas sportininkams, itin gabiems, sveikatos problemų turintiems mokiniams sudarytų galimybę sėkmingesniam mokymuisi. Mokytojų kvalifikacijos kėlimas turi ilgalaikį poveikį mokyklai ir mokymui, gerai būtų, kad mokytojai rinkdamiesi seminarus atsižvelgtų į jų poreikį mokymuisi ir mokyklai. | **Grėsmės**Mokinių elgesys su mokytojais darosi nepagarbus dėl visuomenės negatyvaus požiūrio į mokyklą ir mokytoją bei visą švietimo sistemą. Tėvai per mažai įsitraukia į savo vaikų ugdymo procesą, juos galima pamatyti tik tada, kai iškyla problemos. Daugelis tėvų toleruoja vaikų nenorą siekti geresnių rezultatų. Dar per mažai mokytojams skiriama laiko diskusijoms, problemų įvardijimui, kolegiškos paramos formų įtvirtinimui – efektyviam bendradarbiavimui. |

**2017-2018 mokslo metų metinės veiklos programa**

**TIKSLAS – atsižvelgiant į gimnazijos mokinių skirtingus poreikius ir gebėjimus, skatinti mokinius siekti aukštesnių ugdymosi tikslų.**

***1 uždavinys:* Bendruomenės nariai, įgyvendindami individualias mokymosi strategijas, sieks asmenybės ūgties.**

***2 uždavinys:* Bendruomenės nariai, laikydamiesi įsipareigojimų kultūros, sieks aukštą ugdymo(si) kokybę užtikrinančios veiklos.**

|  |  |  |  |  |  |  |  |
| --- | --- | --- | --- | --- | --- | --- | --- |
| **UŽDAVINIAI** | **ĮGYVENDINIMO PRIEMONĖS** | **KAŠTAI** | **TERMINAI** | **KONKRETI VEIKLA** | **ATSAKINGI VYKDYTOJAI** | **TIKSLO ĮGYVENDINIMO VERTINIMO KRITERIJAI (LAUKIAMAS REZULTATAS)** | **STEBĖSENA** |
| **1 uždavinys: Bendruomenės nariai, įgyvendindami individualias mokymosi strategijas, sieks asmenybės ūgties.** | ***I priemonė:*** įgyvendinti gimnazijos ugdymo planą:Ilgalaikių planų kūrimas ir koregavimas | Darbo užmokesčio fondas770600,00 Eur. | 2017-2018 m. m. | Tikslingo, lankstaus, partneriško moksleivių ugdymo organizavimas. Mokytojų nuostatų pozityvumas, profesionalumas, asmeninis tobulėjimas, mokymasis su kitais ir iš kitų, kūrybiškumas, sutelktumas, refleksija, atvirumas, vieningas gimnazijos tikslo ir uždavinių įgyvendinimo siekimas, dialogo ir susitarimų kultūra, pasidalyta lyderystė. | Pavaduotoja ugdymui A. Šventickienė,Skyrių vedėjos R. Kazlauskienė,Ž.Vaškevičienė, Metodinė taryba,Dalykų mokytojai | Sukurti ir nuolat koreguojami visų dalykų ilgalaikiai planai, atitinkantys mokinių poreikius ir galimybes, taikoma mokinių atnaujinta vertinimo ir įsivertinimo sistema, tikslingos mokymo priemonės ir ugdymo metodai leis užtikrinti aukštesnius akademinius pasiekimus. | Ilgalaikių teminių planų įgyvendinimo, pamokų stebėsena. |
|  | Laikytis gimnazijoje susitartų šiuolaikinės pamokos reikalavimų ir gerinti pamokos organizavimą pagal Veiklos kokybės įsivertinimo grupės identifikuotas silpnąsias pamokos organizavimo puses. | MK lėšos, skirtos IKT diegimui ir palaikymui 500,00 Eur.  | 2017-2018 m. m. | Dėstomos medžiagos, namų darbų personalizavimas;Mokinių įveiklinimas pamokoje naudojant grupinio darbo ir kt. metodus,Savivaldžio mokymosi nuostatų taikymas,Skaitymo ir rašymo strategijų įgyvendinimas;IKDM metodikos taikymas biologijos, chemijos, geografijos, muzikos pamokose.Efektyvesnis IT taikymas pamokose. | Skyrių vedėjos,Dalykų mokytojai,Pagalbos specialistai | Stiprės mokinių mokymosi motyvacija, emocinis intelektas, bus efektyvesnis laiko panaudojimas, patraukliau perteikiamas ugdymo turinys garantuos geresnius ugdymo rezultatus, gerės lankomumas. | Apklausos,Individualūs pokalbiai,Metodikos grupių, stebėtų pamokų protokolai,Lankomumo prevencijos grupės veiklos analizė |
|  | Integruotų ugdymo programų, ugdančių sveiką, pilietišką asmenybę, vykdymas | Darbo užmokesčio fondas770600,00 Eur. | 2017-2018 m. m. | Nuoseklus integruotų programų įgyvendinimas ugdymo procese;Renginių kultūros, gimnazijos tradicijų puoselėjimas; | Mokytojai,Klasių auklėtojai,Pagalbos specialistai | Gerės tarpusavio bendravimas, bus keliama asmenybės savivertė ir ugdoma pagarba kitam, kitokiam, stiprinama atsakomybė už savo tautą, šalį. | Elektroninis dienynas,Renginiai.Gimnazijos metraštis,Internetinė svetainė |
|  | Pamokų stebėsena teikiant grįžtamąjį ryšį mokytojui apie mokytojo darbą, skatinant mokinių mokymosi motyvaciją. | Darbo užmokesčio fondas770600,00 Eur. | 2017-2018 m. m. | Mokytojai stebės bent po vieną giminingo dalyko pamoką, ves atviras, integruotas pamokas, pamokas netradicinėse erdvėse, naudos pamokos projektinį metodą, analizuos ugdomojo proceso sėkmes, aptars mokinių mokymosi motyvaciją.  | Visi mokytojai,Skyrių vedėjos | Sudarytos galimybės analizuoti stebėtas pamokas ir teikti pasiūlymus mokytojams, gerins pamokas kokybę. | Stebėtų pamokų protokolai,aptarimas,refleksija,disputai |
|  |  Ugdymo proceso analizė:pranešimai metodikos grupėse ir mokytojų tarybos posėdžiuose:a) Asmeninės pažangos koreliacija su lankomumu,b) Mokymosi tikslų kėlimasis ir siekis įgyvendinti;c) Pagalbos mokiniui teikimas d) Skaitymo strategijų įtaka mokymosi pažangai. | Darbo užmokesčio fondas770600,00 Eur. | 2017-2018 m. m. | Mokytojai metodikos grupėse reflektuos ugdymo proceso sėkmes ir nesėkmes, parengs pranešimus. | Visi mokytojai | Bus siekiama įgyvendinti sėkmingos mokyklos strategiją | Metodinių grupių, mokytojų tarybos posėdžiai, protokolai |
|  | ***II priemonė:***Stiprinti pagalbos mokymuisi teikimąmokiniams, turintiems individualių mokymosi problemų | ,  | 2017-2018 m. m.  | Įgyvendinti „Mokymosi pagalbos mokiniui teikimo tvarką“, užtikrinančią efektyvų trumpalaikių ir ilgalaikių konsultacijų taikymą | Skyrių vedėjos,Dalykų mokytojai | Konsultacijos užtikrins mokiniams mokymosi spragų šalinimą.Mažės mokinių, nepasiekiančių patenkinamą lygmenį (nuo 4.41 mažės iki 3.41 proc.) | Mokymosi vidurkių analizė, pusmečių, metinių įvertinimų suvestinės,konsultacijų vedimo grafikas,Bandomojo laikotarpio sutartis |
|  | Mokinių dalyko gebėjimų nustatymas ir jų poreikių tenkinimo organizavimas. | Darbo užmokesčio fondas770600,00 Eur. | 2017-2018 m. m. | Mokslo metų pradžioje mokinys įsivertina turimus gebėjimus, nusistato ugdymosi tikslą.  | Visi mokytojai | Mokinių pažinimas leis pa(si)rinkti mokymosi tempą, būdą ir technikas, parinkti tinkamus ugdymo metodus, padedančius greičiau ir lengviau išmokti mokytis. | Asmeniniai mokinių tobulėjimo planai  |
|  | Diagnostinių testų / darbų, bandomųjų egzaminų organizavimo sistemos tobulinimas. Diagnostinių testų (I – IV klasių), bandomųjų egzaminų (IV klasių), bandomųjų PUPP (II klasių), užsienio kalbų lygio nustatymo (II klasių mokiniams) organizavimas.  |  | 2017-2018 m. m. | Dalykų diagnostinių testų užduočių, atitinkančių pasiekimų lygmenis, kokybiškas parengimas | R. Kazlauskienė,Ž.Vaškevičienė,M.Parachnevičienė,Metodikos grupių pirmininkai | diagnostinių testų rezultatai (mokinių pasiskirstymas lygmenimis) koreliuos su PUPP, VBE rezultatais | Diagnostinių patikrinimų rezultatai, VBE, PUPP rezultatų analizė,  |
|  | Individualios pažangos matavimas.  | Darbo užmokesčio fondas770600,00 Eur. | 2017 – 2018 m. m. | Tobulinami individualios pažangos matavimo  būdai, fiksuojantys individualią mokinio **lankomumo** pažangą, koreliuojančią su jo mokymosi pokyčiais.Individualios pažangos matavimo sistemos atnaujinimas ugdymo kokybei gerinti matavimo būdų pasirinkimas | M.ParachnevičienėŽ.VaškevičienėR. KazlauskienėDalykų mokytojai | Pagerėjęs lankomumas sąlygos aukštesnius mokinių mokymo(si) rezultatus (statistiškai reikšmingas koreliacinis pokytis). | Mokinių lankomumo ir pažangumo suvestinių statistinė analizė. |
|  |  |  | 2017-2018 m. m. | Gabių ir talentingų vaikų atpažinimas taikant stebėjimo, rezultatų analizės, individualius pokalbius su vaikais ir tėvais, jų pomėgių išsiaiškinimo ir pan. metodus, jų ugdymo personalizavimas. | Ž.Vaškevičienė,R. Kazlauskienė,Š. Saikauskienė,Visi mokytojai. | Individualus darbas leis pažinti mokinius, atrasti gabius menui, sportui, tiksliesiems, gamtos, humanitariniams mokslams, kad jiems būtų sudaryta galimybė atsiskleisti. | Pamokų stebėsena,Konkursų, olimpiadų, varžybų rezultatai.Parodų, koncertų, varžybų, konkursų rengimas ir mokinių dalyvavimas juose. |
|  |  |  | 2017-2018 m. m. | Neformalaus ugdymo užsiėmimų, modulių, skirtų gabių, besidominčių atskiru dalyku mokinių poreikiams tenkinti, organizavimas. | A. Šventickienė, Š. Saikauskienė, R. Kazlauskienė,Ž.Vaškevičienė,Dalykų mokytojai | Bus siekiama aukštesnio mokinių pasiekimų lygmens. Individualus darbas skatins mokinių kūrybiškumą, lavins vaizduotę, ugdys norą dalyvauti olimpiadose, konkursuose, varžybose, koncertuose, viešinti savo darbus.  | Neformalaus ugdymo užsiėmimų, modulių tvarkaraštis,Gimnazijos mokinių pasiekimų suvestinė |
|  |  |  | 2017-2018 m. m. | Dalykinės ir psichologinės pagalbos teikimas mokymosi ir kitų sunkumų turintiems mokiniams | Klasės auklėtojai, dalykų mokytojai,A. Šventickienė,R. Kazlauskienė,Š. Saikauskienė,Pagalbos specialistai | Mokiniams bus teikiama dalykinė, psichologinė ir kita pagalba, užtikrinanti jų lygias galimybes, saugumą ir gerą savijautą gimnazijoje. | Lygių galimybių ir mokinių saugumo užtikrinimo sistema. |
|  |  |  | 2017-2018 m. m.Spalio pradžia ir mokinių rudens ir žiemos atostogos | 1-4 „klasių portretų“ kūrimas.  | Š. Saikauskienė,Ž.Vaškevičienė,R. Kazlauskienė,Dalykų mokytojai,Klasių auklėtojai,Pagalbos specialistai | Bus sukurti 1-4 klasių mokinių portretai. Atsižvelgiant į gautą informaciją parengti individualūs pagalbos mokiniams planai. | Klasių portretai.Individualūs pagalbos mokiniui planai. |
|  | Pagalba I klasių mokinių adaptacijai.Remiantis standartizuotų / diagnostinių testų rezultatais, nustatyti I klasių mokinių gebėjimus, pagalbos mokiniui poreikį. | Darbo užmokesčio fondas770600,00 Eur. | 2017 m~~.~~ rugsėjis | I klasių mokinių supažindinimas su *elgesio taisyklėmis, tvarkomis*, bendruomenės vertybėmis, kultūra. | Ž.Vaškevičienė,R.Kazlauskienė,Š. SaikauskienėI klasių auklėtojai | Bendruomenės nuostatų, kultūros pažinimas leis lengviau adaptuotis naujame kolektyve, padės jaustis saugiai, žinos, kur ieškoti pagalbos iškilus problemoms | Klasių valandėlės |
|  |  |  |  |  1 klasių mokinių adaptacijos gimnazijoje tyrimas.  | Pagalbos specialistai  | Bus teikiama pagalba klasės auklėtojui, tėvams ir pačiam mokiniui (pagal poreikį). Bus greitesnė ir efektyvesnė mokinių adaptacija. | Tyrimo rezultatai ir jų analizė,  |
|  | Nuosekli, vaiko poreikius tenkinanti Vaiko gerovės komisijos veikla | Darbo užmokesčio fondas770600,00 Eur. | 2017-2018 m. m. | Švietimo pagalbos teikimo mokiniui modelio, Mokymosi pagalbos mokiniui teikimo tvarkos aprašo, Patyčių prevencijos ir intervencijos vykdymo tvarkos aprašo įgyvendinimas,Alkoholio, tabako ir kitų psichiką veikiančių medžiagų vartojimo prevencijos programos | Socialinis pedagogasVaiko gerovės komisijos nariaiKlasių auklėtojaiVisi mokytojai | Mokinių, praleidžiančių pamokas be pateisinamos priežasties, skaičius mažės 5 proc.(2016-2017 m. m. vienas mokinys vidutiniškai praleido 33 pamokas be pateisinamos priežasties.)Mažės patyčių, įžūlaus mokinių elgesio atvejų gimnazijoje‘Daugiau mokinių patirs mokymosi sėkmę (mažės nepatenkinamą lygmenį nepasiekusių skaičius: 2016-2017 m. m. 4.41 proc., įsipareigojame sumažinti iki 3.41 proc.) | Prevencinių posėdžių protokolai.Vaiko gerovės komisijos protokolai.Pažangumo ir lankomumo suvestinės,Bandomojo laikotarpio sutartys,Individualios pagalbos planai. |
| **2 uždavinys:** **Bendruomenės nariai, laikydamiesi įsipareigojimų kultūros, sieks aukštą ugdymo(si) kokybę užtikrinančios veiklos.** | ***I priemonė:*** Tvarkų / veiklos plano ir kitų dokumentų suderinimas tarpusavyje ir atsakingas įgyvendinimas.Strateginio plano kūrimas. | Darbo užmokesčio fondas770600,00 Eur. | 2017-2018 m. m. | Gimnazijos darni veikla, laikantis susitarimų susitarimų, atsakingai ir kokybiškai atliekant užduotis | Visa bendruomenė | Bus ugdoma bendruomenės narių atsakomybė, siekiama darnios ir rezultatyvios kolektyvo veiklos, puoselėjama bendradarbiavimo kultūra. | Dokumentai, jų dermė; |
|  |  | 2017-2018 m. m. | Dalykų mokytojai supažindins mokinius su saugaus elgesio, eismo taisyklėmis,   tvarkomis, vidaus tvarkos taisyklių, sutarčių bei jų laikymosi atsakomybe pasirašytinai.  | Š. Saikauskienė,R. Kryžiuvienė,Dalykų mokytojai,Klasių auklėtojai | Bendruomenės narių darni veikla ugdys emocinį intelektą, jie nepatirs nelaimingų atsitikimų. | Instruktavimo žurnalai irlapai,protokolai |
|  | ***II priemonė:*** Patyčių prevencijos ir intervencijos, žalingų įpročių programų vykdymas gimnazijoje. | Darbo užmokesčio fondas770600,00 Eur. | 2017-2018 m. m. | Patyčių prevencijos ir intervencijos tvarkos ir veiklos plano įgyvendinimas. Gimnazijoje.Alkoholio, tabako ir kitų psichiką veikiančių medžiagų vartojimo prevencijos programos taikymas gimnazijos veikloje | R. Krasauskienė, Vaiko gervės komisijos nariai, Klasių auklėtojai,Kiti bendruomenės nariai. | Bus užtikrinta sveika, saugi, užkertanti kelią smurto, prievartos, žalingų įpročių vartojimo apraiškoms aplinka  | Mokinių apklausos rezultatai.Ataskaitų dėl gimnazijoje fiksuotų pranešimų apie patyčias analizės rezultatai.Klasių auklėtojų veiklos planai.Vaiko gerovės komisijos protokolai. |
|  | ***III priemonė:*** sveikatos, higienos, kokybiško maitinimo organizavimas | Darbo užmokesčio fondas770600,00 Eur. | 2017-2018 m. m. | Savalaikis bendruomenės narių sveikatos pasitikrinimas;Mokinių maitinimo organizavimo tvarkos aprašo laikymasis;Nuolatinis higienos reikalavimų įgyvendinimas | R. Krasauskienė,R. Kryžiuvienė,Visuomenės sveikatos specialistė,Š. Saikauskienė | Bus ugdomas bendruomenės narių atsakingumas dėl sveikatos savalaikio pasitikrinimo. Bus užtikrinta mokinių maitinimo kokybė;Gimnazijoje bus nuolatinė tvarka ir švara. | Mokinių, mokytojų sveikatos pažymėjimų apskaitos suvestinė.Sveikatos specialistės, .Higienos centro patikrinimų išvados |
|  | ***IV priemonė:*** Organizacijos kultūros puoselėjimas - Kūrybiškumo ir valios veikti - idėjų kūrimo ir atkaklumo jas įgyvendinti skatinimas. | 2% paramos fondo lėšos1500,00 Eur. | 2017-2018 m. m. | Varžybos,Koncertai,Konkursai,Olimpiados,Parodos,Aktyvus dalyvavimas vykdant ilgalaikį projektą ,,Lietuvai apie pasaulį, pasauliui apie Lietuvą ”, skirtą Lietuvos nepriklausomybės šimtmečiui paminėti. | Metodinė taryba,Dalykų mokytojai | Bus sudaryta galimybė bendruomenės nariams atsiskleisti ir parodyti savo kūrybines galias, didės mokinių susidomėjimas mokslu, noras žinių įgyti per praktinę veiklą. | Projektinės veiklos planasPasiekimų suvestinė,Padėkų galerija,Projektinių darbų pristatymai,Renginiai,metraštis |
|  |  |  |  | I klasių mokinių įtraukimas į gimnazijos kultūrinį / mokinių tarybos ir kt. bendruomenės gyvenimą | Š. Saikauskienė,Menų, technologijų mokytojai | Bus formuojamas domėjimasis menu, ugdomos kultūrinės, lyderystės kompetencijos, ugdoma renginių organizavimo / dalyvavimo juose kultūra, plečiamas mokinių akiratis . | Pokalbiai su klasių auklėtojais,gimnazijos renginių stebėsena,mokinių savivaldos narių sąrašas |
|  | ***V priemonė:*** mokytojų dalyvavimas kvalifikacijos tobulinimo seminaruose / praktinėse – mokslinėse konferencijose apie mokymąsi mokytis / mokymo, orientuoto į mokinio pažangą, /mokinių motyvacijos stiprinimą  | Kvalifikacijos kėlimo lėšos 2400,00 Eur. | 2017-2018 m. m. | Seminarai, konferencijos, forumai, parodos, festivaliai, dalykinių asociacijų veikla, dalyvavimas penkių bendradarbiaujančių gimnazijų praktinėse veiklose. | Ž.Vaškevičienė | Pagal galimybes mokytojai dalyvaus kvalifikacijos kėlimo kursuose.Sieks aukštos savivertės, aukštos darbo motyvacijos, nuoširdžiai domėsis dėstomu dalyku. | Lankytų seminarų, konferencijų apskaita,Metodikos grupių posėdžių protokolai |
|  | savarankiškos mokytojo ūgties, mokinių pažangos siekio klausimais aktyvinimas | Darbo užmokesčio fondas770600,00 Eur. | 2017-2018 m. m. | Metodinės grupės posėdžiai, pamokų stebėsena (kiekvienam po 1 pamoką), integruotų pamokų vedimas (kiekvienam po 1 pamoką), mini seminarai „Kolega kolegai“, kuriuose aptariamos dalyko dėstymo problemos, dalinamasi gerąja patirtimi | Metodinė tarybaMetodikos grupių pirmininkai  | Mokytojai pasidalins gerąja patirtimi, tobulins kompetencijas, padės vieni kitiems efektyviau spręsti pamokose pasitaikančias problemas  | Metodinių grupių protokolai;Savianalizės anketos |
|  |  |  |  | UPC svetainėje pateiktos metodinės medžiagos analizavimas, taikymas savo pamokose | Mokytojai lyderiai | Kils mokytojo savivertė, pasitikėjimas savimi, kils mokytojo autoritetas | Savianalizės anketos |
|  |  |  |  | Dalyvavimas mokytojų kūrybos parodose | Menų, technologijų ir kiti kuriantys mokytojai | Bus sudarytos galimybės atsiskleisti, ugdytis kūrybiškumą. | Parodos,Savianalizės anketos |
|  |  |  |  | Individualus mokytojų domėjimasis savo dalyku, švietimo tendencijomis, naujovėmis, siekiant atliepti šiuolaikinius moksleivių ugdymo poreikius. | Mokytojai lyderiai, Švietimo naujovių sklaidos grupė,  | Mokytojai turės galimybę skleisti savo patirtį gimnazijoje, mieste, šalyje. Gerės pamokos kokybė ir dėl to pagerės mokinių mokymosi pažanga | Savianalizės anketos |
|  |  |  |  | Dalyvavimas Vilniaus miesto metodinių būrelių / šalies dalykinių asociacijų veikloje / savivaldybės / ŠMM darbo grupėse | A. Šventickienė,Ž. Vaškevičienė,R. RimavičienėG. AleknienėG. BaltuškienėS.Daubaras | Mokytojai bus įtraukti į miesto šalies dalykinių būrelių veiklą, skleis gimnazijos gerąją patirtį,garsins jos vardą | Pranešimai,Straipsniai spaudoje, seminarų / konferencijų medžiaga ir kt. |
|  |  |  |  | Vadovėlių rašymas / metodinių priemonių rengimas / seminarų vedimas / BE / PUPP / olimpiadoms užduočių rengimas, darbų vertinimas  | R. Krasauskienė,Ž. Vaškevičienė,A. Šventickienė,R. Kazlauskienė,R. Rudaitienė,D. Miliauskienė ir kt. | Mokytojams bus sudarytos sąlygos skleisti savo patirtį, garsinti gimnaziją mieste, šalyje | Metodinės priemonės,Pranešimai,Straipsniai spaudoje ir kt. |
|  | ***VI priemonė:***Mokytojų, mokinių ir tėvų bendradarbiavimo gerinimas,  | Darbo užmokesčio fondas770600,00 Eur. | 2017-2018 m. m. | Nuolatinė komunikacija su tėvais (el. dienynas, sms) pasidžiaugiant vaiko sėkme.Tėvų įtraukimas į vaiko ugdymosi tikslų nusistatymą, individualaus ugdymo plano susidarymą (II, III kl.mokiniams), Bandomojo laikotarpio sutarties sudarymą, renginių organizavimą, vaiko karjeros planavimą („šešėliavimo“ organizavimą ir pan.) | Klasių auklėtojai,Dalykų mokytojai,Skyrių vedėjos,Pagalbos mokiniui specialistai | Tėvai bus įtraukiami į mokymo procesą, bus pasidalinta atsakomybe už mokinių mokymosi rezultatus, jų bendradarbiavimas padės stiprinti mokinių motyvaciją siekti aukštesnių rezultatų, planuoti savo karjerą. | Tėvų susirinkimų protokolai,Individualūs pokalbiai su tėvais, mokiniais.Individualūs mokinių aplankai. |
|  | Mokytojų ir tėvų bendradarbiavimo gerinimas, padėsiantis stiprinti mokinių motyvaciją siekti aukštesnių rezultatų. | Darbo užmokesčio fondas770600,00 Eur. | 2017-2018 m. m. | Dalyvavimas gimnazijos organizuojamuose individualiuose pokalbiuose su tėvais ir mokiniais: bus organizuojamos 2-3 *Tėvų dienos* mokinių pasiekimams ir pažangai aptarti. | Dalykų mokytojai, Klasės auklėtojai,Skyrių vedėjos | Pagerės mokinių pasiekimai ir motyvacija siekti geresnių rezultatų, (parašyti) tėvų bus įtraukiami į gimnazijos bendruomenės veiklą  | Protokolai,Pokalbių grafikai |
|  | ***VII priemonė:***Gimnazijos edukacinių aplinkų kūrimas /kabinetų aprūpinimo gerinimas. | 2% paramos fondo lėšos2500,00 Eur. | 2017 – 2018 m. m.  | Kabinetų aprūpinimas projektoriais, stendais, IKT, metodinėmis priemonėmis. | R. Krasauskienė Bibliotekos darbuotojai. | Inovatyvi aplinka didins mokinių mokymosi motyvaciją | Gimnazijos viešųjų pirkimų komisijos plano įgyvendinimas |
|  |  |  | 2017-2018 m. m. | Gimnazijos mokinių ir mokytojų aprūpinimas ugdymo procesui reikalingais vadovėliais, literatūra. | Ž.VaškevičienėŠ. Saikauskienė | Kokybiškai organizuojama gimnazijos informacinio centro, bibliotekos veikla darys įtaką lankytojų skaičiaus didėjimui.Bus įsigyta naujų grožinių, leidinių, spaudinių ir vadovėlių, kurie skatins mokinių asmenybės ūgtį ir mokymosi pažangą. | Bibliotekos lankytojų skaičius.Įsigytų leidinių skaičius. |

**NAUDOTA LITERATŪRA:**

Vidurinio ugdymo bendrosios programos. [www.upc.smm.lt/veikime/turinys](http://www.upc.smm.lt/veikime/turinys)

Pagrindinio ugdymo programos

Bitinas B. Hodegetika. Auklėjimo teorija ir technologija. Vilnius: Kronta, 2004

Boyatzis R., Mckee A. Darni lyderystė. Verslo žinios, 2006

Rasimaitė L.. Mokinių adaptacija Vilniaus Žemynos gimnazijoje. Mokinių apklausos rezultatų analizė, 2016

Fidler B. Strateginis mokyklos plėtros valdymas. Vadovavimas mokyklos tobulinimo strategijai. Vilnius: Žara, 2006

Glikman C. D. Lyderystės mokymuisi: Kaip padėti mokytojams sėkmingai dirbti. Vilnius: ŠAC, 2010

Haris A. Pasidalytoji lyderystė mokykloje. Ateities lyderių ugdymas. Vilnius: ŠAC, 2010

Hargreaves A., Fink D. Tvarioji lyderystė, Vilnius: Versa, 2008

Kasiulis J., Barvydienė V. Vadovavimo psichologija. Vilnius: Technologija, 2005

Kazlauskienė R. Plačiojo audito rezultatai. Vilniaus Žemynos gimnazija, 2016

Kūrybinės partnerystės. Atmerkime ausis. 2011-2012 m. m. kūrybiško mokymosi istorijos: išbandyti receptai. Vilnius, 2014.

Kūrybinės partnerystės. Drąsa keistis. 2012-2013 m. m. kūrybiško mokymosi istorijos: poveikis. Vilnius, 2014.

Kūrybinės partnerystės. Pažinimo ekspedicijos. 2013-2014 m. m. kūrybiško mokymosi istorijos: pedagoginės praktikos. Vilnius, 2014.

Lankomumo problemų prevencija mokykloje. Vilnius: Naujos jungtys, 2008

Lietuvos Respublikos švietimo įstatymas (2011 m. kovo17 d. Nr. XI-1281) [http://www3.lrs.lt](http://www3.lrs.lt/)

Marzano R., Waters T., McNulty B. Veiksminga mokyklų lyderystė. Nuo mokslinių tyrimų iki rezultatų. Vilnius: VPU leidykla, 2011

Mokyklos darbo kokybės vadyba. Mokytojų kvalifikacijos tobulinimo programų mokomoji medžiaga. Vilnius: PPRC, 2007

Pedagoginės sistemos tobulinimas. Mokytojų kvalifikacijos tobulinimo programų mokomoji medžiaga. Vilnius: PPRC, 2007

Pedagogo kompetencijų tobulinimas integruojant informacines komunikacines technologijas į ugdymo procesą. Vilnius: PPRC, 2007

Personalo konsultavimas ir mokymo organizavimas. Dėstytojo knyga. Vytauto Didžiojo universitetas, Kaunas, 2008.

Petty G. Įrodymais pagrįstas mokymas. Vilnius: Tyto Alba, 2008

Senge P. Besimokanti mokykla. Knyga praktikui. Vilnius: Versa, 2008

L. Slušnys ir kt. Ką gali mokytojas. Vilnius: XXX. 2016

Vilniaus miesto 2010–2020 metų strateginis planas. Vilniaus miesto 2010–2020 metų strateginio plano valdymo ir stebėsenos sistema.(Vilniaus miesto savivaldybės tarybos 2010 m. lapkričio 24 d. Nr. 1-1778) http:// [www.vilnius.lt](http://www.vilnius.lt/)

Želvys. R. Švietimo vadybos pagrindai. Vilnius: Vilniaus universitetas, 2001

Klanienė I., Rupšienė L., Šmitienė G., Baraldsnes D. Mokinių lygios galimybės ir jų ribojimas bendrojo ugdymo mokykloje, 2014

Geros mokyklos koncepcija+